|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  | **Μαρούσι, 01 - 04 - 2020** **Αρ. Πρωτ.: 42233 / Β4** |
| ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝΔΙΕΥΘΥΝΣΗ ΠΡΟΜΗΘΕΙΩΝ & ΔΙΑΧΕΙΡΙΣΗΣ ΥΛΙΚΟΥΤΜΗΜΑ Α΄ ΚΑΤΑΡΤΙΣΗΣ ΚΑΙ ΕΚΤΕΛΕΣΗΣ ΠΡΟΓΡΑΜΜΑΤΟΣ ΠΡΟΜΗΘΕΙΩΝ  |  |
| Ανδ. Παπανδρέου 37151 80 ΜαρούσιΠληροφορίες : Μ. ΣιαπκαράΤηλέφωνο : 210 3443204e-mail: msiapkara@minedu.gov.gr | **Προς:** **- ΚΑΘΕ ΕΝΔΙΑΦΕΡΟΜΕΝΟ ΠΡΟΜΗΘΕΥΤΗ** |

**ΕΠΑΝΕΚΔΟΣΗ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΑΣ**

**ΓΙΑ ΤΗΝ ΠΡΟΜΗΘΕΙΑ ΥΓΕΙΟΝΟΜΙΚΩΝ ΑΝΑΛΩΣΙΜΩΝ (ΜΑΣΚΕΣ ΠΡΟΣΩΠΟΥ)**

**ΓΙΑ ΤΙΣ ΑΝΑΓΚΕΣ ΤΟΥ ΙΑΤΡΕΙΟΥ ΤΟΥ Υ.ΠΑΙ.Θ.**

Λόγω μη υποβολής προσφορών στην **από 19-03-2020** αναρτημένη στην ιστοσελίδα του Υ.ΠΑΙ.Θ **«Πρόσκληση υποβολής προσφοράς για την προμήθεια υγειονομικών αναλωσίμων (μάσκες προσώπου) για τις ανάγκες του ιατρείου του Υ.ΠΑΙ.Θ.»,** η πρόσκληση επανεκδίδεται, ως ακολούθως:

Το Υπουργείο Παιδείας και Θρησκευμάτων, προκειμένου να προβεί στην επιλογή αναδόχου για την κάλυψη επειγουσών αναγκών του Ιατρείου του, προτίθεται να προβεί στην προμήθεια υγειονομικών αναλωσίμων, μέγιστης συνολικής προϋπολογισθείσας δαπάνης **χιλίων πεντακοσίων ευρώ (1.500,00 €)**, **συμπεριλαμβανομένου Φ.Π.Α.** ως ακολούθως:

**ΕΙΔΟΣ: Χειρουργικές Μάσκες Προσώπου μίας χρήσεως**

**ΠΟΣΟΤΗΤΑ:** **15 κουτιά των 50 τμχ.**

Για το σκοπό αυτόν προσκαλεί κάθε ενδιαφερόμενο να υποβάλει προσφορά, σύμφωνα με τους όρους και προϋποθέσεις της παρούσας, όπως αυτοί αναλύονται κατωτέρω. Η εν λόγω προμήθεια θα πραγματοποιηθεί μέσω της διαδικασίας του άρθρου 118 του Ν. 4412/2016 (ΦΕΚ 147 Α΄), σε εφαρμογή των διατάξεων του άρθρου 12 παρ.2 της Π.Ν.Π. (ΦΕΚ 55 Β΄/ 11-03-2020).

**Κριτήριο ανάθεσης:** Κριτήριο για την ανάθεση της προμήθειας είναι η πλέον συμφέρουσα από οικονομική άποψη προσφορά, αποκλειστικά βάσει τιμής (χαμηλότερη τιμή) πλέον ΦΠΑ.
Προσφορές που υπερβαίνουν τον προϋπολογισμό δαπάνης, απορρίπτονται ως μη αποδεκτές.

**Παρακαλούμε όπως μας αποστείλετε προσφορά για την παραπάνω προμήθεια με καταληκτική ημερομηνία την 6η Απριλίου 2020, ημέρα Δευτέρα και ώρα 10 : 00 π.μ.,** ήτοι πέντε (5) ημέρες από την ημερομηνία ανάρτησης στο site του Υπουργείου, είτε με κατάθεση στο κεντρικό πρωτόκολλο του Υπουργείου τις εργάσιμες ημέρες και ώρες είτε μέσω ηλεκτρονικού ταχυδρομείου στη Διεύθυνση: [msiapkara@minedu.gov.gr](file:///%5C%5Csrvfs01%5CFileServer%5C%CE%93.%CE%94%20%CE%9F%CE%B9%CE%BA%CE%BF%CE%BD%CE%BF%CE%BC%CE%B9%CE%BA%CF%8E%CE%BD%20%CE%A5%CF%80%CE%B7%CF%81%CE%B5%CF%83%CE%B9%CF%8E%CE%BD%5C%CE%94%CE%BD%CF%83%CE%B7%20%CE%A0%CF%81%CE%BF%CE%BC%CE%B7%CE%B8%CE%B5%CE%B9%CF%89%CE%BD%20%CE%BA%CE%B1%CE%B9%20%CE%94%CE%B9%CE%B1%CF%87%CE%B5%CE%AF%CF%81%CE%B9%CF%83%CE%B7%CF%82%20%CE%A5%CE%BB%CE%B9%CE%BA%CE%BF%CF%85%5C%CE%A4%CE%BC%CE%B7%CE%BC%CE%B1%20%CE%91%5C15_%CE%9C%CE%91%CE%A1%CE%99%CE%91%5C%CE%95%CE%9E%CE%9F%CE%A0%CE%9B%CE%99%CE%A3%CE%9C%CE%9F%CE%A3_%CE%99%CE%91%CE%A4%CE%A1%CE%95%CE%99%CE%9F%CE%A5%5C%CE%9C%CE%91%CE%A3%CE%9A%CE%95%CE%A3%5Cmsiapkara%40minedu.gov.gr)).

*(Πληροφορίες: Μ. Σιαπκαρά, Τηλ.: 210 344 3204, καθημερινά από 09:00 – 14:00)*

**Χρόνος & Τόπος Παράδοσης:** Η παράδοση των ειδών θα πρέπει να γίνει άμεσα και, σε κάθε περίπτωση, όχι πέραν των **δέκα ημερών (10)** από την ημερομηνία κοινοποίησης της απόφασης ανάθεσης. Η παράδοση θα γίνει άπαξ ή τμηματικά, εντός του παραπάνω χρονικού διαστήματος, με έξοδα και ευθύνη του προμηθευτή στο κτίριο του Υπουργείου Παιδείας και Θρησκευμάτων (Διεύθυνση: Υ.ΠΑΙ.Θ. Ανδρέα Παπανδρέου 37, Τ.Κ 151 80, Μαρούσι Αττικής).

**Πληρωμή Αναδόχου:** Η πληρωμή του Αναδόχου θα πραγματοποιηθεί μετά την ολοκλήρωση και οριστική παραλαβή της παρεχόμενης προμήθειας, βάσει του τιμολογίου του Αναδόχου
(επί πιστώσει) και θα πραγματοποιηθεί με την προσκόμιση των νομίμων παραστατικών που προβλέπονται από τις ισχύουσες διατάξεις, καθώς και κάθε άλλου δικαιολογητικού που τυχόν ζητηθεί από τις αρμόδιες υπηρεσίες που διενεργούν τον έλεγχο για την πληρωμή του Αναδόχου, μετά την αφαίρεση των νόμιμων κρατήσεων. Η πληρωμή του τιμολογίου θα βαρύνει τις πιστώσεις του Τακτικού Προϋπολογισμού του Υ.ΠΑΙ.Θ., οικονομικού έτους 2020 και συγκεκριμένα τον **Α.Λ.Ε. 2410189001** «Αγορές λοιπών υγειονομικών αναλωσίμων», του Ειδικού Φορέα 1019-501-0000000.

Η παρούσα πρόσκληση βρίσκεται δημοσιευμένη στην ιστοσελίδα του Υ.ΠΑΙ.Θ τόσο σε μορφή <.doc>, όσο και σε μορφή <.pdf>, στο σύνδεσμο:

<http://www.minedu.gov.gr/to-ypoyrgeio/diagwnismoi-ergwn>

**Η ΔΙΑΤΑΚΤΗΣ**

**Η ΠΡΟΪΣΤΑΜΕΝΗ ΤΗΣ ΓΕΝΙΚΗΣ ΔΙΕΥΘΥΝΣΗΣ**

**ΑΝΘΡΩΠΙΝΟΥ ΔΥΝΑΜΙΚΟΥ**

**ΙΩΑΝΝΑ ΧΡΗΣΤΟΥ**

***Εσωτερική διανομή***

*1. Γραφείο Γ.Δ.Α.Δ*

*2. Δ/νση Προμηθειών & Διαχείρισης Υλικού, Τμήμα Α΄*

*3. Διεύθυνση Υπαλληλικής Υποστήριξης*